CELEX: 32019L0369
Language: sl
Date: 2018-12-13 00:00:00
Title: Delegirana direktiva Komisije (EU) 2019/369 z dne 13. decembra 2018 o spremembi Priloge k Okvirnemu sklepu Sveta 2004/757/PNZ v zvezi z vključitvijo novih psihoaktivnih snovi v opredelitev pojma „prepovedana droga“

7.3.2019   
               
               
                  SL
               
               
                  Uradni list Evropske unije
               
               
                  L 66/3
               
            
         DELEGIRANA DIREKTIVA KOMISIJE (EU) 2019/369
         z dne 13. decembra 2018
         o spremembi Priloge k Okvirnemu sklepu Sveta 2004/757/PNZ v zvezi z vključitvijo novih psihoaktivnih snovi v opredelitev pojma „prepovedana droga“
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive (EU) 2017/2103 Evropskega parlamenta in Sveta z dne 15. novembra 2017 o spremembi Okvirnega sklepa Sveta 2004/757/PNZ zaradi vključitve novih psihoaktivnih snovi v opredelitev pojma „prepovedana droga“ in razveljavitvi Sklepa Sveta 2005/387/PNZ (1) ter zlasti člena 3(3) Direktive,
         ob upoštevanju naslednjega:
         
                     (1)
                  
                  
                     Priloga k Okvirnemu sklepu Sveta 2004/757/PNZ (2) vsebuje seznam snovi, ki spadajo v opredelitev pojma prepovedana droga v skladu s točko 1(b) člena 1 navedenega okvirnega sklepa.
                  
               
                     (2)
                  
                  
                     Priloga k Okvirnemu sklepu 2004/757/PNZ je bila dodana z Direktivo (EU) 2017/2103. V Prilogi so navedene vse nove psihoaktivne snovi, za katere so bili pred sprejetjem Direktive (EU) 2017/2103 uvedeni nadzorni ukrepi in kazenske sankcije v skladu s Sklepom Sveta 2005/387/PNZ (3).
                  
               
                     (3)
                  
                  
                     Direktiva (EU) 2017/2103 je razveljavila Sklep 2005/387/PNZ z učinkom od 23. novembra 2018. Od sprejetja Direktive (EU) 2017/2103 do 23. novembra 2018 so bili za pet novih psihoaktivnih snovi uvedeni nadzorni ukrepi in kazenske sankcije v skladu s Sklepom 2005/387/PNZ. Vendar te nove psihoaktivne snovi še niso vključene v Prilogo k Okvirnemu sklepu 2004/757/PNZ.
                  
               
                     (4)
                  
                  
                     Zato bi bilo treba zaradi razveljavitve Sklepa 2005/387/PNZ v Prilogo k Okvirnemu sklepu 2004/757/PNZ vključiti naslednje nove psihoaktivne snovi:
                     
                                 (a)
                              
                              
                                 
                                    N-fenil-N-[1-(2-feniletil)piperidin-4-il]furan-2-karboksamid (furanilfentanil), za katerega so bili nadzorni ukrepi uvedeni v skladu z Izvedbenim sklepom Sveta (EU) 2017/2170 (4);
                              
                           
                                 (b)
                              
                              
                                 
                                    N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (ADB-CHMINACA), za katerega so bili nadzorni ukrepi uvedeni v skladu z Izvedbenim sklepom Sveta (EU) 2018/747 (5);
                              
                           
                                 (c)
                              
                              
                                 1-(4-cianobutil)-N-(2-fenilpropan-2-il)-1H-indazol-3-karboksamid (CUMYL-4CN-BINACA), za katerega so bili nadzorni ukrepi uvedeni v skladu z Izvedbenim sklepom Sveta (EU) 2018/748 (6);
                              
                           
                                 (d)
                              
                              
                                 
                                    N-fenil-N-[1-(2-feniletil)piperidin-4-il]ciklopropankarboksamid (ciklopropilfentanil) in 2-metoksi-N-fenil-N-[1-(2-feniletil)piperidin-4-il]acetamid (metoksiacetilfentanil), za katera so bili nadzorni ukrepi uvedeni v skladu z Izvedbenim sklepom Sveta (EU) 2018/1463 (7).
                              
                           
               
                     (5)
                  
                  
                     Direktiva (EU) 2017/2103 je za Irsko zavezujoča, zato Irska sodeluje pri sprejetju in uporabi te delegirane direktive.
                  
               
                     (6)
                  
                  
                     Direktiva (EU) 2017/2103 za Združeno kraljestvo ni zavezujoča, zato Združeno kraljestvo ne sodeluje pri sprejetju in uporabi te delegirane direktive, ki zato zanj ni zavezujoča ter se v njem ne uporablja.
                  
               
                     (7)
                  
                  
                     Direktiva (EU) 2017/2103 za Dansko ni zavezujoča, zato Danska ne sodeluje pri sprejetju in uporabi te delegirane direktive, ki zato zanjo ni zavezujoča ter se v njej ne uporablja.
                  
               
                     (8)
                  
                  
                     Okvirni Sklep 2004/757/PNZ bi bilo zato treba ustrezno spremeniti –
                  
               SPREJELA NASLEDNJO DIREKTIVO:
         
            Člen 1
            Sprememba Okvirnega sklepa 2004/757/PNZ
            Na seznam iz Priloge k Okvirnem sklepu 2004/757/PNZ se doda naslednje:
            
               
                           „13.
                        
                        
                           
                              N-fenil-N-[1-(2-feniletil)piperidin-4-il]furan-2-karboksamid (furanilfentanil), kot je naveden v Izvedbenem sklepu Sveta (EU) 2017/2170 (*1);
                        
                     
                           14.
                        
                        
                           
                              N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (ADB-CHMINACA), kot je naveden v Izvedbenem sklepu Sveta (EU) 2018/747 (*2);
                        
                     
                           15.
                        
                        
                           1-(4-cianobutil)-N-(2-fenilpropan-2-il)-1H-indazol-3-karboksamid (CUMYL-4CN-BINACA), kot je naveden v Izvedbenem sklepu Sveta (EU) 2018/748 (*3);
                        
                     
                           16.
                        
                        
                           
                              N-fenil-N-[1-(2-feniletil)piperidin-4-il]ciklopropankarboksamid (ciklopropilfentanil) in 2-metoksi-N-fenil-N-[1-(2-feniletil)piperidin-4-il]acetamid (metoksiacetilfentanil), kot sta navedena v Izvedbenem sklepu Sveta (EU) 2018/1463 (*4).
                        
                     
         
         
            Člen 2
            Prenos
            
               1.   Države članice sprejmejo zakone in druge predpise, potrebne za uskladitev s to direktivo, najpozneje do 7. septembra 2019. Vendar pa sprejmejo zakone in druge predpise, potrebne za uskladitev s točko 16 Priloge k Okvirnemu sklepu 2004/757/PNZ, ki je navedena v členu 1 te direktive, do 29. septembra 2019. Komisiji nemudoma sporočijo besedila navedenih predpisov.
               Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
            
            
               2.   Države članice sporočijo Komisiji besedilo temeljnih določb predpisov nacionalnega prava, sprejetih na področju, ki ga ureja ta direktiva.
            
         
         
            Člen 3
            Začetek veljavnosti
            Ta direktiva začne veljati dvajseti dan po objavi v Uradnem listu Evropske unije.
         
         
            Člen 4
            Ta direktiva je naslovljena na države članice v skladu s Pogodbama.
         
         
            V Bruslju, 13. decembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 305, 21.11.2017, str. 12.
         
            (2)  Okvirni sklep Sveta 2004/757/PNZ z dne 25. oktobra 2004 o opredelitvi minimalnih določb glede elementov kaznivih dejanj in kazni na področju nedovoljenega prometa s prepovedanimi drogami (UL L 335, 11.11.2004, str. 8).
         
            (3)  Sklep Sveta 2005/387/PNZ z dne 10. maja 2005 o izmenjavi podatkov, oceni tveganja in nadzoru nad novimi psihoaktivnimi snovmi (UL L 127, 20.5.2005, str. 32).
         
            (4)  Izvedbeni sklep Sveta (EU) 2017/2170 z dne 15. novembra 2017 o uvedbi nadzornih ukrepov za N-fenil-N-[1-(2-feniletil)piperidin-4-il]furan-2-karboksamid (furanilfentanil) (UL L 306, 22.11.2017, str. 19).
         
            (5)  Izvedbeni sklep Sveta (EU) 2018/747 z dne 14. maja 2018 o uvedbi nadzornih ukrepov za novo psihoaktivno snov N-(1-amino-3,3-dimetil-1-oksobutan-2-il)-1-(cikloheksilmetil)-1H-indazol-3-karboksamid (ADB-CHMINACA) (UL L 125, 22.5.2018, str. 8).
         
            (6)  Izvedbeni sklep Sveta (EU) 2018/748 z dne 14. maja 2018 o uvedbi nadzornih ukrepov za novo psihoaktivno snov 1-(4-cianobutil)-N-(2-fenilpropan-2-il)-1H-indazol-3-karboksamid (CUMYL-4CN-BINACA) (UL L 125, 22.5.2018, str. 10).
         
            (7)  Izvedbeni sklep Sveta (EU) 2018/1463 z dne 28. septembra 2018 o uvedbi nadzornih ukrepov za novi psihoaktivni snovi N-fenil-N-[1-(2-feniletil)piperidin-4-il]ciklopropankarboksamid (ciklopropilfentanil) in 2-metoksi-N-fenil-N-[1-(2-feniletil)piperidin-4-il]acetamid (metoksiacetilfentanil) (UL L 245, 1.10.2018, str. 9).